*Projekts*

LATVIJAS REPUBLIKAS MINISTRU KABINETS

2017. gada\_\_\_\_\_\_\_\_\_\_ Noteikumi Nr.\_\_\_

Rīga (prot.Nr.\_\_\_\_.§)

**Grozījumi Ministru kabineta 2011. gada 27. decembra noteikumos Nr. 1032 “Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi”**

Izdoti saskaņā ar Atkritumu apsaimniekošanas likuma

12. panta otrās daļas 6. punktu un

22. panta otrās daļas 2.punktu

Izdarīt Ministru kabineta 2011. gada 27. decembra noteikumos Nr. 1032 “Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi” (Latvijas Vēstnesis, 2011, 205. nr.; 2015, 218.nr.; 2016, 245.nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

“Izdoti saskaņā ar Atkritumu apsaimniekošanas likuma 12. panta otrās daļas 6. punktu un 22. panta otrās daļas 2., 4. un 5. punktu”.

2. Papildināt noteikumus ar 1.4. un 1.5. apakšpunktu šādā redakcijā:

“1.4. kārtību, kādā atkritumu poligona apsaimniekotājs veic poligonā apglabāto atkritumu sastāva, masas un tilpuma mērījumus;

1.5. kritērijus, pēc kuriem konstatē, ka sadzīves atkritumi ir sagatavoti apglabāšanai.”

3. Izteikt 36.punkta pirmo teikumu šādā redakcijā:

“Pirms atkritumu pieņemšanas operators no atkritumu piegādātāja saņem atkritumu aprakstu ([1.pielikums](https://likumi.lv/ta/id/242189-atkritumu-poligonu-ierikosanas-atkritumu-poligonu-un-izgaztuvju-apsaimniekosanas-slegsanas-un-rekultivacijas-noteikumi#piel1)), kurā ir sniegts apliecinājums, ka piegādātie atkritumi atbilst poligona darbībai izsniegtās atļaujas (A vai B kategorijas piesārņojošu darbību veikšanai) nosacījumiem, šo noteikumu [4.2](https://likumi.lv/ta/id/242189-atkritumu-poligonu-ierikosanas-atkritumu-poligonu-un-izgaztuvju-apsaimniekosanas-slegsanas-un-rekultivacijas-noteikumi#n4.2)., [4.3](https://likumi.lv/ta/id/242189-atkritumu-poligonu-ierikosanas-atkritumu-poligonu-un-izgaztuvju-apsaimniekosanas-slegsanas-un-rekultivacijas-noteikumi#n4.3). vai [4.4](https://likumi.lv/ta/id/242189-atkritumu-poligonu-ierikosanas-atkritumu-poligonu-un-izgaztuvju-apsaimniekosanas-slegsanas-un-rekultivacijas-noteikumi#n4.4).apakšnodaļā minētajiem atkritumu pieņemšanas kritērijiem attiecīgajai poligonu kategorijai un sadzīves atkritumu gadījumā - šo noteikumu 58.1 punktā noteiktajiem kritērijiem, pēc kuriem konstatē, ka sadzīves atkritumi ir sagatavoti apglabāšanai”.

4. Papildināt noteikumus ar 37.4.apakšpunktu šādā redakcijā:

“37.4. kritērijiem, pēc kuriem konstatē, ka sadzīves atkritumi ir sagatavoti apglabāšanai.”

5. Izteikt noteikumu 38.punktu šādā redakcijā:

38. Operators pirms un pēc atkritumu izkraušanas poligonā vai izgāztuvē atkritumus pārbauda vizuāli, kā arī nodrošina atkritumu atbilstības pārbaudi, lai noteiktu piegādāto atkritumu atbilstību atkritumu aprakstam, šo noteikumu [4.2](https://likumi.lv/ta/id/242189-atkritumu-poligonu-ierikosanas-atkritumu-poligonu-un-izgaztuvju-apsaimniekosanas-slegsanas-un-rekultivacijas-noteikumi#n4.2)., [4.3](https://likumi.lv/ta/id/242189-atkritumu-poligonu-ierikosanas-atkritumu-poligonu-un-izgaztuvju-apsaimniekosanas-slegsanas-un-rekultivacijas-noteikumi#n4.3). vai [4.4](https://likumi.lv/ta/id/242189-atkritumu-poligonu-ierikosanas-atkritumu-poligonu-un-izgaztuvju-apsaimniekosanas-slegsanas-un-rekultivacijas-noteikumi#n4.4).apakšnodaļā minētajiem atkritumu pieņemšanas kritērijiem, un kritērijiem, pēc kuriem konstatē, ka sadzīves atkritumi ir sagatavoti apglabāšanai.”

6. Izteikt noteikumu 39.punkta pirmo teikumu šādā redakcijā:

“39. Lai noteiktu atkritumu atbilstību šo noteikumu [4.2](https://likumi.lv/ta/id/242189-atkritumu-poligonu-ierikosanas-atkritumu-poligonu-un-izgaztuvju-apsaimniekosanas-slegsanas-un-rekultivacijas-noteikumi#n4.2)., [4.3](https://likumi.lv/ta/id/242189-atkritumu-poligonu-ierikosanas-atkritumu-poligonu-un-izgaztuvju-apsaimniekosanas-slegsanas-un-rekultivacijas-noteikumi#n4.3). un [4.4](https://likumi.lv/ta/id/242189-atkritumu-poligonu-ierikosanas-atkritumu-poligonu-un-izgaztuvju-apsaimniekosanas-slegsanas-un-rekultivacijas-noteikumi#n4.4). apakšnodaļā minētajiem atkritumu pieņemšanas kritērijiem, atkritumu sastāvu un atbilstību kritērijiem, pēc kuriem konstatē, ka sadzīves atkritumi ir sagatavoti apglabāšanai, atkritumu paraugu ņemšanai un analīzēm izmanto šo noteikumu [2. pielikumā](https://likumi.lv/ta/id/242189-atkritumu-poligonu-ierikosanas-atkritumu-poligonu-un-izgaztuvju-apsaimniekosanas-slegsanas-un-rekultivacijas-noteikumi#piel2) minētās atkritumu paraugu ņemšanas un analīzes metodes.”

7. Svītrot noteikumu 46. punkta pirmajā teikumā vārdus “atkritumu apglabāšanas”;

8. Svītrot noteikumu 46.punkta ceturtajā teikumā vārdu “apglabāšanai”;

9. Izteikt noteikumu 47. punktu šādā redakcijā:

“47. Divu mēnešu laikā pēc kalendāra gada beigām operators iesniedz gada pārskatu pārvaldē. Gada pārskatā apkopo šādu informāciju:

47.1. atkritumu daudzums un veidi atbilstoši normatīvajiem aktiem par atkritumu klasifikatoru un īpašībām, kuras padara atkritumus bīstamus, kas pārskata gada laikā poligonā:

47.1.1 pieņemti;

47.1.2. apglabāti;

47.2.atlikusī (neaizpildītā) atkritumu poligona ietilpība tonnās un kubikmetros;

47.3. poligonā apglabāto atkritumu tilpums;

47.3. no poligona izvesto atkritumu vai otrreizēji izmantojamo materiālu daudzums un veidi,

47.4. no poligona izvesto atkritumu vai otrreizēji izmantojamo materiālu pārstrādes, uzglabāšanas vai apglabāšanas vietas;

47.5. poligonā uzstādītās atkritumu gāzes savākšanas sistēmas darbība un savāktie gāzes apjomi un sastāvs;

47.5. apglabāto atkritumu sastāva raksturojums;

47.6. infiltrāta tilpuma mērījumu un sastāva analīžu rezultāti un no notekūdeņu attīrīšanas iekārtām vidē novadīto notekūdeņu analīžu rezultāti;

47.7. poligona apkārtējās teritorijas vides parametru mērījumi un to rezultāti atbilstoši šo noteikumu [5. pielikumam](https://likumi.lv/ta/id/242189-atkritumu-poligonu-ierikosanas-atkritumu-poligonu-un-izgaztuvju-apsaimniekosanas-slegsanas-un-rekultivacijas-noteikumi#piel5).”

10. Papildināt noteikumus ar 47.1, 47.2,47.3 un 47.4 punktu šādā redakcijā:

Atkritumu masu nosaka, atkritumus sverot un reģistrējot šo noteikumu 18.1.apakšpunktā minētajā kontrolpunktā.

“47.1 Šo noteikumu 5. pielikuma 3.5. apakšpunktā noteiktos atkritumu sastāva mērījumus veic tiem atkritumiem, kuri ir sagatavoti apglabāšanai atkritumu apglabāšanas nodalījumā poligonā.

47.2 Atkritumu poligona apsaimniekotājs nodrošina šo noteikumu 47.1 punktā minēto atkritumu sastāva mērījumu veikšanu atbilstoši šo noteikumu 2.pielikumā minētajiem standartiem.

47.3 Atkritumu sastāvā novērtē vismaz šādu atkritumu frakciju īpatsvaru un svaru:

47.3 1. plastmasa (piemēram, iepakojums, plēve, jaukti plastmasas materiāli);

47.3 2. papīrs, kartons (piemēram, tetrapakas, jaukti papīra un kartona materiāli) ;

47.3 3. metāli;

47.3 4. stikls;

47. 3 5. koksne, mēbeles;

47.3 6. tekstils;

47. 3 7. bioloģiskie atkritumi (pārtikas atkritumi);

47.3 8. dārzu un parku atkritumi;

47.3 9  bīstamie atkritumi (piemēram, ķimikālijas, infekciozi materiāli, baterijas, akumulatori);

47.3 10. smalkā frakcija - (izmēri mazāki par 10 mm;

47.3 11. inertie atkritumi (piemēram, minerāli, keramika, celtniecības un būvju nojaukšanas atkritumi, ), pelni, smiltis, augsne, u.c.).

47.4 Atkritumu poligona apsaimniekotājs nodrošina šo noteikumu 47.1 punktā minēto atkritumu sastāva mērījumu veikšanu četras reizes gadā - līdz kārtējā kalendārā gada 30.martam, 30.jūnijam, 30.septembrim un 30.decembrim.

11. Papildināt noteikumus ar 58.1 un 58.2 punktu šādā redakcijā:

“58.1 Sadzīves atkritumus uzskata par sagatavotiem apglabāšanai, ja to kopējais organiskā oglekļa saturs nav lielāks par 10% vai arī tie satur ne vairāk kā 20 % bioloģisko un bioloģiski noārdāmo atkritumu.

58.2 Atkritumu poligona apsaimniekotājs nodrošina, ka sadzīves atkritumu poligonā pieņemto apglabāšanai sagatavoto atkritumu vai poligonā apglabāšanai sagatavoto sadzīves atkritumu kopējais organiskā oglekļa saturs reizi mēnesī tiek noteikts atbilstoši standartam LVS ISO 10694:1995 A “Augsnes kvalitāte - Organisko vielu un kopējā oglekļa daudzuma noteikšana pēc oksidēšanas (elementārā analīze)” vai arī šo noteikumu 47.3 6. un 47.3 7.punktā minēto atkritumu kopējais daudzums apglabāšanai sagatavotajos sadzīves atkritumos nepārsniedz 20% no kopējās poligonā apglabātās atkritumu masas attiecīgajā gada ceturksnī.”

12. Papildināt noteikumu 1.pielikumu ar 3.1 punktu šādā redakcijā:

“3.1 Informācija par apglabāšanai sagatavoto sadzīves atkritumu atbilstību kritērijiem, pēc kuriem konstatē, ka sadzīves atkritumi ir sagatavoti apglabāšanai:

3.1 1.Kopējais organiskā oglekļa saturs apglabāšanai saglabātajos sadzīves atkritumos 201\_.gada )\_\_\_\_\_\_\_\_\_\_\_ (norāda kalendāro mēnesi, kurā noteikts kopējais organiskais ogleklis):

Kopējā organiskā oglekļa satura noteikšanas datums:

Laboratorijas analīžu pārskata Nr.un datums:

3.1 2. Šo noteikumu 47.3 6. un 47.3 7.punktā minēto atkritumu kopējais daudzums % no kopējās poligonā apglabāšanai nogādāto atkritumu masas 201\_.gada \_\_\_\_\_\_\_(norāda kalendāro mēnesi, kurā noteikts kopējais organiskais ogleklis):

Atkritumu sastāva noteikšanas datums:

Atkritumu sastāva noteicēja apliecinājuma Nr. un izdošanas datums.”

13. Izteikt 2.pielikuma 1.punktu šādā redakcijā:

“1. Atkritumu vispārīgās īpašības –  standarts LVS EN 13137:2005 A/L "Atkritumu raksturojums – Kopējā organiskā oglekļa satura (TOC) noteikšana atkritumos, dūņās un sedimentos" vai standarts “LVS ISO 10694:1995 A “Augsnes kvalitāte - Organisko vielu un kopējā oglekļa daudzuma noteikšana pēc oksidēšanas (elementārā analīze)”.

14. Papildināt 2.pielikumu ar 5.punktu šādā redakcijā:

“5. Atkritumu sastāvā noteikšana:

5.1. LVS CEN/TR 15310-1:2007. “Atkritumu raksturošana. Atkritumu materiālu paraugu ņemšana. 1. daļa: Norādījumi kritēriju izvēlē un lietošanā paraugu ņemšanai dažādos apstākļos”;

5.2. LVS CEN/TR 15310-2:2007. “Atkritumu raksturošana. Atkritumu materiālu paraugu ņemšana. 2. daļa: Norādījumi paraugu ņemšanas paņēmieniem.”;

5.3. LVS CEN/TR 15310-3:2007. “Atkritumu raksturošana. Atkritumu materiālu paraugu ņemšana. 3. daļa: Norādījumi darba gaitai paraugu daļu ņemšanai uz lauka”;

5.4. LVS CEN/TR 15310-4:2007. “Atkritumu raksturošana. Atkritumu materiālu paraugu ņemšana. 4. daļa: Norādījumi paraugu saiņošanas, glabāšanas, konservēšanas, transportēšanas un piegādes darba gaitai”;

5.5. LVS CEN/TR 15310-5:2007. “Atkritumu raksturošana. Atkritumu materiālu paraugu ņemšana. 5. daļa: Norādījumi paraugu ņemšanas plāna izstrādes procesam”;

5.6. LVS EN 14899:2011 L “Atkritumu raksturošana. Atkritumu materiālu paraugu ņemšana. Pamatnoteikumi paraugu ņemšanas plāna izstrādei un izmantošanai”;

5.7. LVS EN 15440:2011 “Cietais reģenerētais kurināmais. Biomasas satura noteikšanas metodes”;

5.8. LVS EN 15002:2015 Atkritumu raksturošana. Testējamā parauga daļas sagatavošana no laboratorijas parauga”.

15. Svītrot noteikumu 4. pielikuma nosaukumā vārdus “Atkritumu apglabāšanas”;

16. Aizstāt noteikumu 4.pielikuma I. tabulas nosaukumā vārdu “ievesto” ar vārdu “pieņemto”;

17. Svītrot noteikumu 4.pielikuma I. tabulas 11. un 12. kolonnu;

18. Papildināt noteikumu 4.pielikumu ar II.1 tabulu šādā redakcijā:

“II.1 Poligonā apglabāto atkritumu uzskaite

|  |  |  |  |  |  |
| --- | --- | --- | --- | --- | --- |
| Datums | Atkritumu daudzums | | Atkritumu klase\* | Atkritumu izcelsme | Atkritumu apglabāšanas vieta poligonā |
| t | m3 |  |  |  |
| 1 | 2 | 3 | 4 | 5 | 6 |

”

19. Svītrot noteikumu 4.pielikuma III.punkta nosaukumā vārdus “un sastāvs”;

20. Svītrot noteikumu 4.pielikuma III.punkta 3.tabulas 8.kolonnu;

21. Papildināt noteikumu 4.pielikumu ar 3.1 tabulu šādā redakcijā:

“3.1 Atkritumu sastāva mērījumi

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Nr.p.k. | Mērījumu veikšanas datums | Atkritumu sastāvs (% no poligonā apglabāto atkritumu masas) | | | | | | | | | | | | | |
| Plastmasa | Papīrs un kartons | Metāli | Stikls | Koksne,mēbeles | Tekstils | Bioloģiskie atkritumi | Parku un dārzu atkritumi | | Sadzīves bīstamie atkritumi | | Smalkā frakcija | Inertie atkritumi | |
| 1 | 2 | 3 | 4 | 5 | 6 | 7 | 8 | 9 | | 10 | | 11 | 12 | | 13 |

22. Aizstāt noteikumu 5. pielikuma 3.punktā vārdu “izvietojums” ar vārdu “raksturojums”;

23. Aizstāt noteikumu 5.pielikuma 3.5. apakšpunkta 3.kolonnā vārdu “gadā” ar vārdu “ceturksnī”.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards